“Muayyan yashash joyiga ega boʻlmagan shaxslarni maʼmuriy javobgarlikdan ozod etish va pasportni rasmiylashtirishda davlat bojini qoplash uchun tegishli hujjatlarni rasmiylashtirish hamda sudlarga va mahalliy ijro etuvchi hokimiyat organlariga taqdim etish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2021-05-18)

Oʻzbekiston Respublikasining 2021-yil 12-yanvardagi OʻRQ-665-son “Sud qarorlarini qayta koʻrish institutining takomillashtirilishi munosabati bilan Oʻzbekiston Respublikasining Maʼmuriy javobgarlik toʻgʻrisidagi kodeksiga oʻzgartish va qoʻshimchalar kiritish haqida”gi Qonuni, Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”ga hamda 2020-yil 22-apreldagi PF-5984-son “Doimiy propiska qilish hamda turgan joyi boʻyicha hisobga olish tartibini isloh qilish chora-tadbirlari toʻgʻrisida”gi farmonlariga muvofiq buyuraman: 1. Oʻzbekiston Respublikasi ichki ishlar vazirining 2019-yil 2-maydagi 71-son “Muayyan yashash joyiga ega boʻlmagan shaxslarni maʼmuriy javobgarlikdan ozod etish va pasportni rasmiylashtirishda davlat bojini qoplash uchun tegishli hujjatlarni rasmiylashtirish hamda sudlarga va mahalliy ijro etuvchi hokimiyat organlariga taqdim etish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 3168, 2019-yil 19-iyun) (Qonun hujjatlari maʼlumotlari milliy bazasi, 19.06.2019-y., 10/19/3168/3304-son) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning nomi va 1-bandidagi “pasportni” degan soʻz “identifikatsiya ID-kartasini” degan soʻzlar bilan almashtirilsin. 2. Nizomda: a) nomidagi “pasportni” degan soʻz “identifikatsiya ID-kartasini” degan soʻzlar bilan almashtirilsin; b) muqaddimadagi “pasport va yashash guvohnomasini” degan soʻzlar “Oʻzbekiston Respublikasi fuqarosining identifikatsiya ID-kartasi hamda chet davlat fuqarosi va fuqaroligi boʻlmagan shaxsning identifikatsiya ID-kartasini (bundan buyon matnda identifikatsiya ID-kartasi deb yuritiladi)” degan soʻzlar bilan almashtirilsin; v) 1-bandda: ikkinchi xatboshidan “maʼmuriy” degan soʻz chiqarib tashlansin; uchinchi xatboshidagi “vaqtincha yoki doimiy propiskasi boʻlmagan” degan soʻzlar “doimiy yoki vaqtincha yashash joyi boʻyicha roʻyxatga olinmagan” degan soʻzlar bilan almashtirilsin; g) 3, 5 va 16-bandlardagi, 4-bobning nomidagi hamda 17 va 19-bandlardagi “pasport yoki yashash guvohnomasini” degan soʻzlar “identifikatsiya ID-kartasini” degan soʻzlar bilan almashtirilsin; d) 2 va 3-boblarning nomidagi “Pasport yoki yashash guvohnomasini” degan soʻzlar “Identifikatsiya ID-kartasini” degan soʻzlar bilan almashtirilsin; e) 7-bandning birinchi xatboshisidagi “doimiy propiska qilingan” degan soʻzlar “doimiy yashash joyi boʻyicha roʻyxatga olingan” degan soʻzlar bilan almashtirilsin; yo) 8-band quyidagi tahrirda bayon etilsin: “8. Oʻzbekiston Respublikasining fuqarolik pasporti yoki identifikatsiya ID-kartasi bilan avval hujjatlashtirilgan, ammo uni yoʻqotib qoʻygan va doimiy yashash joyi boʻyicha roʻyxatga olinmagan (sud qarori bilan doimiy yashash joyi boʻyicha roʻyxatdan chiqarib yuborilgan va (yoki) doimiy yashash joyi boʻyicha roʻyxatdan oʻtishga asoslari mavjud boʻlmagan) muayyan yashash joyiga ega boʻlmagan shaxslarni turgan joyi boʻyicha roʻyxatga olish istisno tariqasida, vaqtincha hududiy reabilitatsiya markazlari joylashgan manzilda amalga oshiriladi va identifikatsiya ID-kartasi qayta rasmiylashtiriladi.”; j) 9-banddagi “doimiy propiskani rasmiylashtirish hamda yashash guvohnomasini hujjatlashtirish” degan soʻzlar “yashash joyi boʻyicha roʻyxatga olish hamda identifikatsiya ID-kartasini rasmiylashtirish” degan soʻzlar bilan almashtirilsin; z) 10-band quyidagi tahrirda bayon etilsin: “10. Muayyan yashash joyiga ega boʻlmagan shaxs Oʻzbekiston Respublikasi fuqaroligiga mansub deb topilganda, ushbu shaxsga doimiy yashash joyi boʻyicha roʻyxatga olingan manzilidagi ichki ishlar organi tomonidan identifikatsiya ID-kartasi rasmiylashtirib beriladi.”; i) 11-band quyidagi tahrirda bayon etilsin: “11. Muayyan yashash joyiga ega boʻlmagan shaxslarga pasport, identifikatsiya ID-kartasi yoki yashash guvohnomasi reabilitatsiya markazi tomonidan berilgan shaxsini tasdiqlovchi vaqtinchalik maʼlumotnomaga asosan rasmiylashtirib berilgan boʻlsa, ularga shaxsini tasdiqlovchi vaqtinchalik maʼlumotnoma takroran berilmaydi. Bunda, muayyan yashash joyiga ega boʻlmagan shaxslar Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”gi Farmonida belgilangan tartibda umumiy asoslarda hujjatlashtiriladilar.”; y) 13-bandning birinchi xatboshisidagi “tuman (shahar) maʼmuriy sudiga pasport yoki yashash guvohnomasini” degan soʻzlar “jinoyat ishlari boʻyicha tuman (shahar) sudiga identifikatsiya ID-kartasini” degan soʻzlar bilan almashtirilsin; k) 14-band quyidagi tahrirda bayon etilsin: “14. Jinoyat ishlari boʻyicha tuman (shahar) sudi muayyan yashash joyiga ega boʻlmagan shaxsga identifikatsiya ID-kartasini rasmiylashtirishda uni maʼmuriy javobgarlikdan ozod qilish toʻgʻrisidagi taqdimnomani koʻrib chiqadi va quyidagi qarorlardan birini qabul qiladi: taqdimnomani qanoatlantirish va muayyan yashash joyiga ega boʻlmagan shaxsga identifikatsiya ID-kartasini rasmiylashtirishda uni maʼmuriy javobgarlikdan ozod qilish toʻgʻrisida; taqdimnomani qanoatlantirishni rad etish toʻgʻrisida.”; l) 15-bandning birinchi xatboshisi quyidagi tahrirda bayon etilsin: “15. Jinoyat ishlari boʻyicha tuman (shahar) sudi tomonidan taqdimnoma qanoatlantirilganda muayyan yashash joyiga ega boʻlmagan shaxs jarimadan ozod etilgan holda unga MvaFRB tomonidan identifikatsiya ID-kartasi rasmiylashtirib beriladi.”; m) Nizomning 1 — 3 ilovalari mazkur oʻzgartirishlarning 1 — 3 ilovalariga muvofiq tahrirda bayon etilsin.